Πρόεδρος της Βουλής των Αντιπροσώπων των Ηνωμένων Πολιτειών

Ο Πρόεδρος της Βουλής των Αντιπροσώπων των ΗΠΑ (αγγλικά: Speaker of the United States House of Representatives), είναι  το τρίτο υψηλότερο δημόσιο αξίωμα που δημιουργήθηκε από το Σύνταγμα των Ηνωμένων Πολιτειών το 1789. Ο Πρόεδρος της Βουλής των Αντιπροσώπων, εκλέγεται σε κάθε νέα Βουλή από τους 435 βουλευτές-μέλη της Βουλής των Αντιπροσώπων (Representatives), τα οποία προκύπτουν από τις εκλογές για μια περίοδο δύο ετών, ίση με την περίοδο του Κογκρέσου, η οποία είναι επίσης 2 έτη.  

Ο/η Πρόεδρος της Βουλής, είναι τρίτος/η στην πολιτική ιεραρχία των ΗΠΑ, μετά τον Πρόεδρο των ΗΠΑ και τον Αντιπρόεδρο των ΗΠΑ, ενώ είναι δεύτερος/η στην Προεδρική διαδοχή, μετά τον Αντιπρόεδρο.  

O Πρόεδρος της Βουλής, εκτός από προεδρεύων, θεωρείται και ο de facto Ηγέτης της Πλειοψηφίας των Βουλευτών, ενώ συχνά όταν η Γερουσία ή και ο Λευκός Οίκος, βρίσκονται στο "αντίπαλο" κόμμα από αυτό της πλειοψηφίας της Βουλής, τότε ο Πρόεδρος του σώματος, θεωρείται και ο de facto Ηγέτης της Αντιπολίτευσης. 

Το Σύνταγμα των Ηνωμένων Πολιτειών, δεν απαιτεί ο Πρόεδρος της Βουλής να είναι και Μέλος της Βουλής των Αντιπροσώπων, αν και μέχρι στιγμής κάθε Πρόεδρος της Βουλής, ήταν και Βουλευτής.  

Πρώτος κάτοχος ήταν ο Φρέντερικ Μούχλενμπεργκ, ξεκινώντας από τις 1 Απριλίου 1789. Ο μισθός του κατόχου του αξιώματος είναι 223.500 δολάρια (~205.000 ευρώ). 

Η σημερινή Πρόεδρος της Βουλής των Αντιπροσώπων είναι η Δημοκρατική Βουλευτής Νάνσι Πελόζι από την Καλιφόρνια. Στις 3 Ιανουαρίου 2021, εκλέχθηκε για τέταρτη φορά (δεύτερη συνεχόμενη) Πρόεδρος της Βουλής των Αντιπροσώπων. Ηγείται του Δημοκρατικού Κόμματος στη Βουλή των Αντιπροσώπων από το 2003 και είναι η πρώτη γυναίκα στο αξίωμα.

Εξουσίες 
Ο/Η Πρόεδρος της Βουλής των Αντιπροσώπων, κατέχει ποικίλες αρμοδιότητες στην Βουλή των Αντιπροσώπων και γενικά στο Κογκρέσο των ΗΠΑ. Είναι ο υψηλότερος νομοθετικός αξιωματούχος στην Ομοσπονδιακή Κυβέρνηση των ΗΠΑ. 

Κύρια αρμοδιότητα του Προέδρου της Βουλής, είναι να προεδρεύει του σώματος και να μπορεί να αναθέτει την προσωρινή προεδρία σε ένα Μέλος της Βουλής, όταν απουσιάζει ή όταν ασκεί τα καθήκοντα ενος Μέλους της Βουλής των Αντιπροσώπων. Επίσης, ο Πρόεδρος της Βουλής, ασκεί την εξουσία του και προς τις διάφορες Επιτροπές της Βουλής και μπορεί να καθορίσει το πρόγραμμα. Επιπλέον, ο Πρόεδρος της Βουλής, διορίζει τους Προέδρους και τα Μέλη των Επιτροπών της Βουλής. Επιπρόσθετα, ο Πρόεδρος, έχει την εξουσία να εισάγει ή να απορρίψει νομοσχέδια. 

Άλλες εξουσίες του Προέδρου της Βουλής των Αντιπροσώπων είναι ότι λειτουργεί ως Κοινοβουλευτικός Ηγέτης του Κόμματος που κατέχει την Πλειοψηφία στη Βουλή των Αντιπροσώπων, ενώ έχει την δυνατότητα να εκπροσωπεί στο εντός και εκτός των ΗΠΑ, τη Βουλή των Αντιπροσώπων των ΗΠΑ. 

Επιπλέον, σε συννενόηση με τον Αναπληρωτή Πρόεδρο της Γερουσίας των ΗΠΑ μπορεί να εισάγει την 25η Τροπολογία του Συντάγματος των ΗΠΑ, για την αποπομπή του Προέδρου των ΗΠΑ.  

Επίσης, είναι επικεφαλής, όλων των αξιωματούχων και των υπαλλήλων της Βουλής.

Κατάλογος 
Ακολουθεί λίστα με τα πρόσωπα που διατέλεσαν στο αξίωμα από το 1789 ως σήμερα.

Δείτε ακόμη 

 Βουλή των Αντιπροσώπων των ΗΠΑ 
 Κογκρέσο των ΗΠΑ 
 Ομοσπονδιακή Κυβέρνηση των ΗΠΑ 
 Νάνσι Πελόζι

Παραπομπές 

Πολιτική των Ηνωμένων Πολιτειών
 
Μέλη της Βουλής των Αντιπροσώπων (ΗΠΑ)
Κυβέρνηση στις Ηνωμένες Πολιτείες